Miestne zastupiteľstvo mestskej časti Bratislava-Petržalka

Materiál na rokovanie miestneho zastupiteľstva
mestskej časti Bratislava-Petržalka konaného
dňa 30. januára 2007 

Materiál číslo: 8/2007  

K bodu:   Návrh plánu kontrolnej činnosti útvaru miestneho kontrolóra mestskej časti 
                Bratislava-Petržalka na obdobie od 1. januára 2007 do 30. júna 2007

Predkladá:                                          	       Návrh uznesenia:                                  

Ing. Miroslav Skovajsa                           	      Miestne zastupiteľstvo mestskej časti 
miestny kontrolór                                                Bratislava-Petržalka
                          
                                                                             s c h v a ľ u j e 
       
                                                                             Plán kontrolnej činnosti útvaru miestneho  
                                                                             kontrolóra na obdobie od 1. januára 2007
                                                                             do 30. júna 2007

                                                                                        

Miestny kontrolór mestskej časti Bratislava-Petržalka

Dôvodová správa
k „Návrhu plánu kontrolnej činnosti útvaru miestneho kontrolóra Mestskej časti 
Bratislava-Petržalka na obdobie od 1. januára 2007 do 30. júna 2007“

      V súlade s ustanovením § 18f, ods. l, písmeno b) zákona SNR č. 369/1990 Zb. o obecnom zriadení v znení neskorších zmien a doplnkov, predkladám Miestnemu zastupiteľstvu mestskej časti Bratislava-Petržalka na schválenie „Návrh plánu kontrolnej činnosti útvaru miestneho  kontrolóra   Mestskej časti Bratislava-Petržalka  na  obdobie  od 1. januára 2007 do 30. júna 2007“.

      Návrh plánu kontrolnej činnosti útvaru miestneho kontrolóra Mestskej časti Bratislava-Petržalka je Miestnemu zastupiteľstvu mestskej časti Bratislava-Petržalka predkladaný raz za šesť mesiacov, na obdobie od 1. januára 2007 do 30. júna 2007, pričom vychádza z konkrétnych špecifických potrieb a požiadaviek v podmienkach samosprávy Mestskej časti Bratislava-Petržalka na kontrolu:
•	zákonnosti, účelnosti, hospodárnosti a efektívnosti pri hospodárení a nakladaní s majetkom a majetkovými právami mestskej časti ako aj s majetkom, ktorý mestská časť užíva,
•	príjmov a výdavkov mestskej časti a 
•	dodržiavania všeobecne záväzných právnych predpisov, vrátane všeobecne záväzných nariadení mestskej časti. 

      Vychádzajúc zo získaných skúsenosti a výsledkov z kontrol v predchádzajúcom období budú v období od 1. januára 2007 do 30. júna 2007 vykonané útvarom miestneho kontrolóra tematické kontroly zamerané hlavne na hospodárenie s majetkom a finančnými prostriedkami na vybraných základných školách v zriaďovateľskej pôsobnosti Mestskej časti Bratislava-Petržalka a čerpanie finančných prostriedkov z rozpočtu Mestskej časti Bratislava-Petržalka na realizáciu vybraných projektov spolufinancovaných z Európskych fondov.  

      Predkladaný návrh plánu kontrolnej činnosti útvaru miestneho kontrolóra Mestskej časti Bratislava-Petržalka bol dňa 9. januára 2007 zverejnený na úradnej tabuli a na internetovej stránke Mestskej časti Bratislava-Petržalka, pričom do 30. januára 2007 k nemu neboli doručené žiadne pozmeňujúce návrhy, dodatky alebo doplnky.

      Vzhľadom na skutočnosť, že týmto boli taxatívne naplnené stanovené zákonné podmienky v súlade s ustanovením § 18f, ods. 1, písmeno b) zákona SNR č. 369/1990 Zb., o obecnom zriadení v znení neskorších zmien a doplnkov predkladám „Návrh plánu kontrolnej činnosti útvaru miestneho kontrolóra Mestskej časti Bratislava-Petržalka na obdobie od 1. januára 2007 do 30. júna 2007“ Miestnemu zastupiteľstvu mestskej časti Bratislava-Petržalka na prerokovanie a následné schválenie. 

Miestny kontrolór mestskej časti bratislava-petržalka

návrh plánu kontrolnej činnosti
útvaru miestneho kontrolóra mestskej časti Bratislava-Petržalka
na obdobie od 1. januára 2007 do 30. júna 2007

      V súlade s ustanovením § 18f ods. 1 písm. b) zákona č. 369/1990 Zb. o obecnom zriadení v znení neskorších zmien a doplnkov predkladám „Návrh plánu kontrolnej činnosti útvaru miestneho kontrolóra mestskej časti Bratislava-Petržalka na obdobie od 1. januára 2007 do 30. júna 2007“ s týmto zameraním:

•	V súlade s ustanovením § 18f ods. 1, písmeno c) zákona SNR č. 369/1990 Zb. o obecnom zriadení v znení neskorších zmien a doplnkov, vypracovať a predložiť miestnemu zastupiteľstvu odborné stanovisko k návrhu rozpočtu Mestskej časti Bratislava-Petržalka na rok 2007-2009

•	V súlade s ustanovením § 18f, ods. l písm. e) zákona č. 369/1990 Zb. o obecnom zriadení v znení neskorších zmien a doplnkov, vypracovať a predložiť miestnemu zastupiteľstvu „Správu o kontrolnej činnosti za rok 2006“

•	V súlade s ustanovením § 18f ods. 1 písm. c) zákona č. 369/1990 Zb. o obecnom zriadení v znení neskorších zmien a doplnkov vypracovať a predložiť miestnemu zastupiteľstvu odborné stanovisko k návrhu záverečného účtu za rok 2006 pred jeho schválením

•	Kontrola hospodárenia s majetkom a finančnými prostriedkami vo vybranej základnej škole v zriaďovateľskej pôsobnosti Mestskej časti Bratislava-Petržalka 

•	Kontrola plnenia opatrení prijatých na odstránenie nedostatkov zistených útvarom miestneho kontrolóra pri predchádzajúcich kontrolách vo vybranej organizácii v zriaďovateľskej pôsobnosti Mestskej časti Bratislava-Petržalka

•	Kontrola čerpania finančných prostriedkov z rozpočtu Mestskej časti Bratislava-Petržalka na realizáciu vybraného projektu spolufinancovaného z Eurofondov  

•	Kontrola inventarizácie vykonanej k  31. decembru 2006 vo vybranej organizácii v zriaďovateľskej pôsobnosti Mestskej časti Bratislava-Petržalka  

•	Tematické a mimoriadne kontroly, ak o to požiada miestne zastupiteľstvo, v súlade s ustanovením § 18f, ods. 1, písm. h) zákona č. 369/1990 Zb. o obecnom zriadení v znení neskorších zmien a doplnkov